Il-futur ta' Vincenzo Iachini bħala kowċ ta' Fiorentina huwa ferm imċajpar hekk kif is-sid tal-club, Rocco Commisso, bdiet tonqoslu l-paċenzja wara l-aħħar riżultati xejn sbieħ. It-team mill-belt ta' Firenze jinsabu fit-12-il post tal-klassifika u għandu bżonn iċaqlaq il-klassifika tiegħu jekk ma jridx li jispiċċa involut fil-ġlieda tar-relegazzjoni. Jidher xi uffiċjali tal-club Viola iltaqgħu mal-ex coach ta' Juventus, Maurizio Sarri, f'ikla ġo ristorant f'Firenze. Ħadd ma jaf x'intqal għalkemm jidher ċar li l-club qed iħejji alternattiva oħra jekk ir-riżultati jibqgħu ma jiġux. Sarri għadu taħt kuntratt ma' Juventus għalkemm il-ftehim tiegħu jista' jispiċċa dejjem jekk isib club ieħor. Iachini ilu jmexxi lil Fiorentina sa mis-sena l-oħra u r-rekord tiegħu ma dan il-klabb mhux li hu daqshekk tajjeb.